[{"text_idx": "#000000", "text": "Kossuliiga meistri- ja esiliiga liidrid pole veel kaotusekibedust tundnud"}, {"text_idx": "#000002", "text": "Eelmisel na\u0308dalal toimus kossuliigas kokku 7 kohtumist: 4 esiliigas ja 3 meistriliigas. Esimene meistriliiga ma\u0308ng toimus Tapal, kus 1JVBR vo\u0303ttis vastu RSK Tarvase. Tarvase noored hoidsid kodumeeskonna esimesed 4 minutit nulli peal, kuuendaks minutiks juhiti juba 14:3. ja esimene veerand Tarvasele 21:14. Teisel veerandil suudeti vahet veelgi suurendada ja poolaeg Tarvasele 48:29. Teisel poolajal kosusid ka so\u0303durid, kuid lo\u0303plikult ma\u0308ngu tagasi ei o\u0303nnestunud tulla. Teise poolaja vo\u0303itsid so\u0303durid 59:48, kuid lo\u0303ppskoor tablool 88:96 Tarvasele. Tarvasel tegid skoori ko\u0303ik 10 va\u0308ljakul ka\u0308inud ma\u0308ngijat. Suurim skooritegija Marcus Merimaa 27, Martin Laandu lisas 18, Kristjan Kroos 15 punkti. Kaotajatel viskas Riko Roosnurm 28 punkti, viis kaugviset tabanud Isak Lambot lisas 15 punkti."}, {"text_idx": "#000003", "text": "Teine meistriliiga ma\u0308ng toimus kolmapa\u0308eval Va\u0308ike \u2013 Maarjas, kus Pa\u0308a\u0308stekoolile tuli ku\u0308lla ho\u0303reda koosseisuga RLV Massive. Pa\u0308a\u0308stekool vo\u0303itis avaveerandi 19:14 ja juhtis poolajaks 48:38. RLV-l oli suuri raskusi lauapallide hankimisega ja korvialuses tsoonis. Kolmandal veerandil suutis Pa\u0308a\u0308stekool hoida vastased vaid 9 punkti peal, visates ise 14. Neljas veerand oli juba tulemuse vormistamine, vo\u0303it Pa\u0308a\u0308stekoolile 85:65. Vo\u0303itjatel tegi va\u0308ga hea ma\u0308ngu To\u0303nis Peil, visates 24 punkti ja tabades 6 kaugviset. Rauno Tikko lisas 22 punkti. Kaotajatel tegi enim skoori Cristo Kens, kes viskas 26 punkti, Vitali Denikin lisas 12."}, {"text_idx": "#000004", "text": "Kolmas meistriliiga ma\u0308ng toimus laupa\u0308eval Simunas, kus kodumeeskond vo\u0303ttis vastu BGM Ehituse. Suureskooriliseks kujunenud ma\u0308ngu avaveerandi vo\u0303itis Simuna 25:15 ja juhtis poolajaks 59:38. Kolmandal veerandil suutis BGM vahet va\u0308hendada, seda peamiselt Sander Klaani resultatiivsele ma\u0308ngule. Kolmas veerand BGM-le 30:22 ja ku\u0308mme minutit veel ma\u0308ngida. Mo\u0303lemad meeskonnad suutsid taas palju punkte visata viimasel veerandil, lo\u0303ppskoor 112:100 Simunale. BGM-l tegi va\u0308ga resultatiivse ma\u0308ngu Sander Klaan, visates 30 punkti ja tabades 5 kaugviset, Mait Jalast lisas 22 ja Henri Matikainen 19 punkti. Vo\u0303itjate poolel tegi enim pahandust Erkki Sillamaa, visates 32 punkti, tabades 5 kaugviset ja vabavisked 9/9. Eerik Sillamaa ja Veiko Kabral viskasid mo\u0303lemad 23 punkti."}, {"text_idx": "#000005", "text": "Esiliigas tehti ma\u0308ngudega algust kolmapa\u0308eval, kui Rakvere Spordihallis kohtusid To\u0308o\u0308riistamarket ja Ilves Transport. Ma\u0308ng kulges algusest peale vo\u0303rdsena, kummalgi tiimil ei o\u0303nnestunud vahet sisse ma\u0308ngida, avaveerand 20:20 ja poolaeg 46:45 kodumeeskonnale. Teisel poolajal sai Ilves rohkem o\u0303nnestumisi ja suutis kaitset parandada, viimasel veerandil lasti endale visata vaid 9 punkti, saades ise 21 ja lo\u0303ppskoor 82:67 Ilves Transpordile. U\u0308htlaselt tegutsenud Ilvese poolelt viskas vanameister Sven Pugonen 15, Andri Part lisas 14 ja Taavi Eesalu 12 punkti. To\u0308o\u0308riistamarketil tegi enim skoori Kevin Kello 23 punktiga, Gregor Rauman lisas 14 ja Neiro Vaab 13 punkti."}, {"text_idx": "#000006", "text": "Esiliiga teine ma\u0308ng toimus reedel So\u0303merul, kus ku\u0308lla tuli S\u030ckoda Rakvere. Krobelisena la\u0308inud avaveerandi suutis So\u0303meru vo\u0303ita 20:16 ja juhiti poolajaks 43:33. Kolmanda veerandi alguses tegi So\u0303meru 15:0 spurdi, minnes juhtima 58:33, S\u030ckoda sai avakorvi alles kuuendal minutil ja sellega oli ma\u0308ngu saatus ka otsustatud. Lo\u0303ppskoor 85:56 So\u0303merule. Kaotajatel viskas Magnar Martins 17, Veljo Ma\u0308gi lisas 14 punkti. So\u0303meru eest viskas Andri Metsaru 23 punkti, tabades ka 5 kaugviset. Eemaldatud Andres Saukas lisas 15 punkti. So\u0303merul said ka\u0308e valgeks ko\u0303ik 11 platsil ka\u0308inud ma\u0308ngijat."}, {"text_idx": "#000007", "text": "Laupa\u0308eval kohtusid omavahel Ja\u0308rva \u2013 Jaani ja SK KNT. Ku\u0308lalised panid kohe alguses paremuse maksma, vo\u0303ites avaveerandi 24:9 ja juhtides poolajaks 50:34. Kolmandal veerandil hoidis KNT vastased 7 punkti peal, visates ise 36. Lo\u0303ppskoor 127:58 SK KNT-le. Kodumeeskonna punktide eest hoolitses tavapa\u0308raselt Raigo Prants, tabades 4 kaugviset ja visates 34 punkti.KNT-l viskas Sten Pobbul 25 punkti (5 kaugviset), Erkki Ma\u0308tlik lisas 22."}, {"text_idx": "#000008", "text": "Esiliiga neljas kohtumine toimus Haljalas, kus SK Aasperele saabus ku\u0308lla Meie Toidukaubad. Avaveerand kulges vo\u0303rdsete vo\u0303imalustega, kus peale ja\u0308i Meie 18:14. Teisel veerandil na\u0308itas kodumeeskond su\u0308di vastupanu ja poolajaks juhtis SK Aaspere 40:36. Selle peale parandasid ku\u0308lalised kaitset, lastes endale visata 12 ja kostitades kodumeeskonda 34 punktiga. See oli Aasperele liig, viimane veerand ma\u0308ngiti punkt-punktis ja lo\u0303ppskooriks 95:80 Meie Toidukaupadele. Vo\u0303itjatel viskasid Rainer Talpas ja Kristo Tammiksaar mo\u0303lemad 20 punkti. SK Aasperel tegi enim skoori Mihkel Kersalu, kes tabas 3 kaugviset ja viskas 24 punkti, Virmo Tammema\u0308gi lisas 13 ja Aivo Aru 11 punkti."}]